ΟΔΗΓΙΑ 95/45/ΕΚ ΤΗΣ ΕΠΙΤΡΟΠΗΣ

της 26ης Ιουλίου 1995

περί θεσπίσεως ειδικών κριτηρίων καθαρότητας για τις χρωστικές ουσίες που χρησιμοποιούνται στα τρόφιμα

(Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 89/107/ΕΟΚ του Συμβουλίου της 21ης Δεκεμβρίου 1988 για την προσέγγιση των νομοθεσιών των κρατών μελών σχετικά με τα πρόσθετα που μπορούν να χρησιμοποιούνται στα τρόφιμα τα οποία προορίζονται για την ανθρώπινη διατροφή (1), όπως τροποποιήθηκε τελευταία από την οδηγία 94/34/ΕΚ (2), και ιδίως το άρθρο 3 παράγραφος 3 στοιχείο α),

Μετά από γνώμη της Επιστημονικής Επιτροπής Τροφίμων,

Εκτιμώντας:

ότι είναι αναγκαίο να θεσπιστούν κριτήρια καθαρότητας για όλες τις χρωστικές ουσίες που αναφέρονται στην οδηγία 94/36/ΕΚ του Ευρωπαϊκού Κοινοβουλίου και του Συμβουλίου της 30ής Ιουνίου 1994 για τις χρωστικές που μπορούν να χρησιμοποιούνται στα τρόφιμα (3) 7

ότι είναι αναγκαίο να αναθεωρηθούν τα κριτήρια καθαρότητας για τις χρωστικές ουσίες που αναφέρονται στην οδηγία του Συμβουλίου της 23ης Οκτωβρίου 1962 περί προσεγγίσεως των νομοθεσιών των κρατών μελών σχετικά με τις χρωστικές ύλες που επιτρέπεται να χρησιμοποιούνται στα τρόφιμα (4), όπως τροποποιήθηκε τελευταία από την οδηγία 85/7/ΕΟΚ (5) 7

ότι είναι αναγκαίο να ληφθούν υπόψη οι προδιαγραφές και οι αναλυτικές τεχνικές για τις χρωστικές ουσίες του Codex Alimentarius και της κοινής επιτροπής εμπειρογνωμόνων των FAO/ΠΟΥ για τα πρόσθετα τροφίμων (JECFA) 7

ότι τα πρόσθετα τροφίμων που παρασκευάζονται με μεθόδους παραγωγής ή από πρώτες ύλες αισθητά διαφορετικές από εκείνες που καλύπτει η αξιολόγηση της επιστημονικής επιτροπής τροφίμων ή διαφορετικές από τις αναφερόμενες στην παρούσα οδηγία, πρέπει να παραπέμπονται στην εν λόγω επιτροπή για πλήρη αξιολόγηση, με ιδιαίτερη έμφαση στα κριτήρια καθαρότητας 7

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Τροφίμων,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Τα κριτήρια καθαρότητας που αναφέρονται στο άρθρο 3 παράγραφος 3 στοιχείο α) της οδηγίας 89/107/ΕΟΚ για τις χρωστικές ουσίες που περιλαμβάνονται στην οδηγία 94/36/ΕΟΚ, καθορίζονται στο παράρτημα.

Το άρθρο 8 και το παράρτημα ΙΙΙ της οδηγίας της 23ης Οκτωβρίου 1962 διαγράφονται.

Άρθρο 2

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο την 1η Ιουλίου 1996. Πληροφορούν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

2. Επιτρέπεται ωστόσο, μέχρι να εξαντληθούν τα αποθέματα, η εμπορία των προϊόντων που δεν ανταποκρίνονται μεν στην παρούσα οδηγία αλλά έχουν κυκλοφορήσει στην αγορά ή επισημανθεί πριν από την παραπάνω ημερομηνία.

Άρθρο 3

Η παρούσα οδηγία τίθεται σε ισχύ την τρίτη ημέρα από τη δημοσίευσή της στη Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, 26 Ιουλίου 1995.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 40 της 11. 2. 1989, σ. 27.

(2) ΕΕ αριθ. L 237 της 10. 9. 1994, σ. 1.

(3) ΕΕ αριθ. L 237 της 10. 9. 1994, σ. 13.

(4) ΕΕ αριθ. 115 της 11. 11. 1962, σ. 2645/62.

(5) ΕΕ αριθ. L 2 της 3. 1. 1985, σ. 22.

ΠΑΡΑΡΤΗΜΑ

Α. Γενικές προδιαγραφές για τις λάκκες αργιλίου των χρωστικών υλών

>ΘΕΣΗ ΠΗΝΑΚΑ>

Β. Ειδικά κριτήρια καθαρότητας

>ΘΕΣΗ ΠΗΝΑΚΑ>